Markus Nikolai Berner

**Markus Nikolai Berner** (født 1997 på Jar) er en norsk friidrettsutøver og sivilingeniørstudent som hovedsakelig konkurrerer i sprintløp og hekkesprint. Han representerer IL Tyrving.

Hans fremste internasjonale meritt er sølv på 400 meter hekk i Nordisk juniormesterskap i friidrett 2016.

## Idrettskarriere
### 2012
Berner deltok i UM 2012 i Ravnanger, der han kom på femteplass i tresteg i G15-klassen. Han kom på femteplass i sitt innledningsheat på 200 meter, og nådde ikke finalen. Han deltok også på Tyrvings stafettlag som kom på åttendeplass på 1000 meter stafett.

### 2013
Han kom på annenplass i lengdehopp og tredjeplass på 60 meter under Skedsmolekene 2013 innendørs, og i UM inne 2013 fikk han fjerdeplass på 200 meter som beste resultat.

Utendørs deltok han i Världsungdomsspelen 2013, og fikk der 6. beste tid på 300 meter hekk i klassen G19. På 100 meter i G16-klassen kom han på fjerdeplass i sitt innledningsheat, med 12,21 sekunder, og nådde ikke finalen. Han deltok både i G16- og G19-klassen på 200 meter, med nådde ikke finalen i noen av disse, og i tresteg kom han på tolvteplass i klassen G16, med 12,12 meter.

I Junior-NM i friidrett 2013 kom han på femteplass i sitt innledningsheat på 200 meter, og nådde ikke semifinalen. På 100 meter kom han på syvendeplass, og nådde heller ikke finalen. På 1000 meter stafett kom IL Tyrving på åttendeplass. I Ungdomsmesterskapet 2013 fikk han bronse i tresteg og på 300 meter hekk, og han kom på åttendeplass på 200 meter.

### 2014
I mars deltok Berner i Ungdomsmesterskapet innendørs 2014, og fikk der bronse i tresteg og på 60 meter hekk, og kom på fjerdeplass på 200 meter. Han deltok på Tyrvings stafettlag som vant 4 &times; 200 meter stafett i klassen G15/17.

Under NM i stafetter 2014 fikk han bronse på 4 &times; 100 meter i juniorklassen sammen med Tyrving IL. Han vant 110 meter hekk under Romerikslekene 2014, og kom på tredjeplass på 200 meter. Han vant både 110 meter hekk og 300 meter hekk i Tyrvinglekene. I Världsungdomsspelen 2014 løp han på 11,95 på 100 meter, og gikk ikke til finalen. Han fikk 12. beste tid på 200 meter, og 15. beste tid på 300 meter hekk (84 cm). I Junior-NM i friidrett 2014 fikk han én medalje, han deltok på Tyrvings stafettlag som fikk sølv på 1000 meter stafett. Individuelt kom han på fjerdeplass på 400 meter hekk og på 200 meter ble han diskvalifisert for tyvstart i semifinalen.

I september deltok han i Ungdomsmesterskapet i friidrett 2014, der han vant 300 meter hekk, han kom på annenplass på 200 meter og tredjeplass på 110 meter hekk.

### 2015
I Ungdomsmesterskapet innendørs 2015 kom Berner på femteplass på 200 meter.

I NM i stafetter 2015 fikk han sølv på 4 &times; 100 meter i juniorklassen sammen med Tyrving IL. Han deltok i SkaraRacet, der han vant 200 og 400 meter, og han vant både 400 meter og 400 meter hekk under Tyrvinglekene, i klassen G18/19, og kom på annenplass på 200 meter. Han deltok i G19-klassen i Världsungdomsspelen 2015, der han fikk 9. beste tid på 200 meter, med tiden 22,29, og han fikk 18. beste tid på 400 meter hekk. I NM i friidrett 2015 kom han sist i sitt innledningsheat på 400 meter, og kom ikke til finalen. Han deltok også på 200 meter, men ble også der slått ut i innledningsheatet.

I august fikk Berner bronse på både 400 og 400 meter hekk i U20-klassen i Junior-NM i friidrett 2015, og han deltok også på Tyrvings lag som vant 1000 meter stafett. Han ble tatt ut til å delta i Nordisk juniormesterskap i friidrett 2015, og kom der på sjetteplass på 400 meter hekk, og Norge vant her 4 &times; 400 meter stafett.

### 2016
Han deltok igjen i Världsungdomsspelen 2016, og løp inn til sjetteplass i finalen på 200 meter i G19-klassen med ny personlig rekord på 22,07 sekunder. På 400 meter hekk fikk han 10. beste tid. I NM i friidrett 2016 kom Tyrving på fjerdeplass på 1000 meter stafett, med Berner på laget, og individuelt ble han slått ut i semifinalen på 200 meter og i innledningsheatet på 400 meter. Han vant 400 meter hekk i Junior-NM i friidrett 2016, med ny personlig rekord på 53,46 sekunder, og han fikk også sølv på 200 meter, bak Mathias Hove Johansen.

Berner fikk sølv på 400 meter hekk i Nordisk juniormesterskap i friidrett 2016, bak finske Tuomas Lehtonen, men han deltok ikke på 4 &times; 400 meter stafett. Han løp også 110 meter hekk, og kom der på syvendeplass.

I september deltok han i Ungdomsmesterskapet i friidrett 2016, og vant 110 meter hekk og 200 meter. På 100 meter kom han på femteplass, og i tresteg på fjerdeplass.

## Referanser


## Eksterne lenker
* 
*  Statistikk hos Min Friidrettsstatistikk
*  Profil hos European Athletics
*  Profil hos All-Athletics